Gvatemala strigeto

La Gvatemala strigeto (Glaucidium cobanense) estas malgranda strigo, tio estas birdospecio parto de pli granda grupo de noktaj rabobirdoj konataj kiel Strigedoj, kiuj enhavas plej parton de la specioj nomataj strigoj. La alia grupo estas la turstrigoj, nome Titonedoj. Ĝi estas indiĝena de malgranda areo en suda Meksiko, kaj pli grandaj areoj en suda Gvatemalo kaj okcidenta Honduro. Kelkaj taksonomiaj sistemoj konsideras ĝin subspecio de la Montostrigeto (G. gnoma).HBW and BirdLife International (2020) Handbook of the Birds of the World and BirdLife International digital checklist of the birds of the world Versio 5. Disponebla ĉe:  [.xls zipped 1 MB] Alirita la 27an de Majo 2021Clements, J. F., T. S. Schulenberg, M. J. Iliff, S. M. Billerman, T. A. Fredericks, J. A. Gerbracht, D. Lepage, B. L. Sullivan, kaj C. L. Wood. 2021. The eBird/Clements checklist of Birds of the World: v2021. Elŝutita el  Alirita la 25an de Aŭgusto 2021 

Taksonomio kaj sistematiko
La taksonomio de la Gvatemala strigeto ne estas definitiva. La International Ornithological Committee (IOC) kaj la verko de BirdLife International nome Handbook of the Birds of the World (HBW) konsideras ĝin aparta specio. La Nordamerika Klasigkomitato (NACC) de la American Ornithological Society malakceptis tiun difinon kaj traktas ĝin kiel subspecio de la Montostrigeto.R. Terry Chesser, Richard C. Banks, F. Keith Barker, Carla Cicero, Jon L. Dunn, Andrew W. Kratter, Irby J. Lovette, Pamela C. Rasmussen, J. V. Remsen, Jr., James D. Rising, Douglas F. Stotz, kaj Kevin Winker. "Fifty-fourth supplement to the American Ornithologists' Union Check-list of North American Birds". The Auk 2013, vol. 130:1-14 alirita la 7an de Marto, 2022 La taksonomio Clements sekvas la traktadon de NACC.

Aspekto
La Gvatemala strigeto estas ĉirkaŭ 17 cm longa. Plenkreskuloj havas du kolorajn morfojn, unu plejparte ruĝecbrunan kaj la alian grizecbrunan, kvankam ekzistas kelkaj intergradoj inter ili. La ruĝecbruna morfo estas pli ofta. La kapo kaj supraj partoj estas la baza koloro kun pli palaj makuloj, kaj la vosto estas de la sama koloro kun kvar pli palaj bendoj sur sia malsupra flanko. La nuko havas paron da nigraj kaj blankaj markoj, kiuj similas okulojn. La ruĝecbruna morfo havas malgrandajn flavecajn makulojn sur sia antaŭa krono. La brusto estas pala kun pezaj strioj de la baza koloro. Ĝi havas malklare difinitan vizaĝdiskon kun palaj "brovoj" kaj "lipharoj". Ĝia beko, okuloj kaj piedoj estas flavaj.Holt, D. W. kaj J. L. Petersen (2020). Northern Pygmy-Owl (Glaucidium gnoma), versio 1.0. En Birds of the World (A. F. Poole kaj F. B. Gill, Editors). Cornell Lab of Ornithology, Ithaca, NY, USA.  Alirita la 7an de Marto, 2022

Distribuado kaj habitato
La Gvatemala strigeto troviĝas ekde la subŝtato Chiapas de Meksiko tra Gvatemalo ĝis Honduro. Ĝi loĝas ĉe la randoj kaj malfermaĵoj de pluraj montaj pejzaĝoj, inkluzive de pinsavano, pin-kverkarbaro kaj nebularbaro. Ĝi kutime troviĝas super 1 600 m da alteco.

Kutimaro
Movoj
La Gvatemala strigeto supozeble estas plejparte loĝanta, sed iom da laŭsezona altecmovado eblas.

Manĝado
La dieto kaj ĉaskutimoj de la Gvatemala strigeto ne estas priskribitaj aparte de tiuj de la Montostrigeto kiel tuto. Tiu specio manĝas tre vastan gamon da predoj, inkluzive de reptilioj, mamuloj, birdoj kaj artikuloj. Ĝi estas ĉefe tagema ĉasisto kaj probable ĉasas ankaŭ vespere.

Reproduktado
La reprodukta fenologio de la gvatemala strigeto ne estas aparte priskribita de tiu de la Montostrigeto kiel tuto. Tiu specio ŝajnas esti laŭsezone monogama kaj defendas nestan teritorion. Ĝi nestas en arbaj kavaĵoj, kaj naturaj kaj faritaj de pegoj. La kavaĵo povas esti kovrita per plumoj kaj strioj de mola ŝelo. Ovograndecoj de du ĝis sep estis raportitaj. La kovada daŭro kaj tempo ĝis elnestiĝo ne estas bone difinitaj. La ino sole kovas ovojn kaj kovas idojn; la masklo faras plejparton de la provizado.

Voĉo
La krio de la gvatemala strigeto estas "rapida serio de tut-notoj... kun malmulta aŭ neniu paŭzo ...tut-tut-tut-tut'tut-tut'tut-tut...."

Statuso
La IUCN taksis la gvatemalan strigeton kiel Malplej Zorgigan, kvankam ĝia populacio estas nekonata kaj supozeble malpliiĝas. Neniuj specifaj minacoj estis identigitaj. Ĝi estas konsiderata loke nekutima tra sia tuta teritorio.

 Referencoj 

 Field Guide to the Birds of North America. National Geographic. .
 Josep del Hoyo, ed. Handbook of the Birds of the World Vol 5. .
 David Allen Sibley. The Sibley Guide to Birds. National Audubon Society. .

 Eksteraj ligiloj 





Kategorio:Strigedoj
Kategorio:Birdoj de Centra Ameriko
Kategorio:Birdoj de Meksiko